สวัสดีค่ะสืบเนื่องจากกระทู้นี้อยากทราบว่า อาการปวดท้องแบบนี้ถือว่าผิดปกติหรือเป็นอันตรายมั้ยคะเพราะรู้สึกหน่วงๆท้องเหมือนเวลาจะเป็นประจำเดือน แต่ประจำเดือนยังไม่มา กลัวว่ามันจะเป็นเลือดค้างข้างในหรือเปล่าคะ
สวัสดีค่ะ อาการปวดหน่วงตรงท้องน้อยนั้น มีสาเหตุได้หลายอย่างค่ะ เช่นจากกล้ามเนือหน้าท้องเกร็งหรือตึงตัวตามหลังการใช้งาน การมีเพศสัมพันธ์ การมีทางเดินปัสสาวะอักเสบหรือติดเชื้ออาจมีปัสสาวะแสบขัดหรือปนเลือดด้วย หรือเป็นอาการก่อนที่ประจำเดือนจะมาประมาณ 1-2 วัน หรือการมีอวัยวะภายในอุ้งเชิงกรานอักเสบ เป็นต้นโดยไม่ได้สัมพันธ์กับการมีเลือดค้างข้างใน คือถ้ามีเยื่อบุโพรงมดลูกที่หนาและพร้อมหลุดลอกออกเป็นประจำเดือนนั้น สุดท้ายอย่างไรก็ต้องออกม ไม่ไดค้างในโพรงมดลูกอยู่ค่ะเบื้องต้นงดการทำงานหนัก งดการมีเพศสัมพันธ์ ดื่มน้ำมากๆ ไม่กลั้นปัสสาวะ กินยาแก้ปวดได้ และถ้ายังมีอาการปวดท้องน้อยต่อเนื่อง หรือมีเลือดออกผิดปกติทางช่องคลอด ควรไปพบแพทย์